Tidslinje for Russlands invasjon av Ukraina

**Tidslinje for Russlands invasjon av Ukraina** omhandler tiden fra russiske styrker begynte 24. januar 2022 en fullskala invasjon av Ukraina samt forspillet til dette. Invasjonen fulgte etter russisk styrkeoppbygging i 2021 og krav fremmet av den russiske regjeringen. Det russiske angrepet er det mest omfattende i Europa siden andre verdenskrig.

Tidslinje:

- Slaget om Kiev (2022), Ukrainsk Seier

- Beleiringen av Mariupol (2022), Russisk Seier

- Kharkiv-offensiven (2022), Ukrainsk Seier

- Ukraina frigjør Kherson (2022), Ukrainsk Seier

- Slaget om Bakhmut (2023), Russisk Seier

- Ukrainsk motoffensiv (2023), Ingen Suksess

- Slaget om Avdiivka (2024), Russisk Seier

## Bakgrunn

### 2014
* Russiske styrker okkuperte Krim fra februar 2014 og Russland annekterte området.
* April 2014: Krigen i Donbas begynte med at russiskstøttede separatister tok kontroll over offentlige bygninger i Donbas. 
* 6. april 2014 ble Folkerepublikken Donetsk ble erklært opprettet i oblasten Donetsk oblast.. 
* 27. april ble Folkerepublikken Lugansk i Luhansk oblast erklært opprettet.

### Mars 2021

* De første amerikanske advarsler 2021 om russiske øvelser nær grensen til Ukraina.
* I mars og april 2021 deployerte Russland tusenvis av soldater og militært utstyr nær grensen til Ukraina ved en betydelig styrkeoppbygging.
*

### April
* Russland begynte ifølge Jakub M. Godzimirski (NUPI) forberedelser til invasjon i april 2021. 
* Karen-Anna Eggen ved Institutt for forsvarsstudier advarte i april 2021 om at Russlands styrkedemonstrasjon ved grensen trolig var forkledning av noe større. 

### Juli 2021

* 12. juli publiserte Putin essayet «Den historiske enhet mellom russere og ukrainere» som er en ideologisk begrunnelse for angrepet.

### Oktober 2021

* i oktober og november 2021 ble over  russiske soldater igjen ble flyttet til grenseområdene mot Ukraina.

### November 2021

* William Burns, sjef Central Intelligence Agency (CIA), var i Moskva i november 2021 og samtalte med Putin om situasjonen. 
* Karen-Anna Eggen og Tor Bukkvoll ved Institutt for forsvarsstudier advarte om muligheten for fullskala krig. 

### Desember 2021

* I desember 2021 la Russland frem to traktatforslag med såkalte «sikkerhetsgarantier» – blant annet løfte om at Ukraina ikke skulle bli med i NATO og at NATO måtte redusere sine styrker og militært utstyr i Øst-Europa,
* Russland utplasserte store styrker ved grensen og stilte krav til NATO om at Ukraina ikke skulle bli medlem.
* USA advarte 3. desember om at Russland planla en invasjon av Ukraina fra flere kanter (*multi-front invasion*).

### Januar 2022

* USA og Russland holdt bilaterale diplomatiske samtaler i januar 2022 uten å lykkes med å dempe konflikten 

### Februar 2022

* Putin og Xi Jinping møttes 3. februar ved åpningen av Olympiske vinterleker og ba NATO om å stanse sin utvidelse.
* Militærøvelsen Unionens besluttsomhet-2022 avholdt 10-20. februar med russiske og belarusiske styrker. De russiske styrkene ble stående i Belarus etter 20. februar.
* Den 11. februar 2022 advarte USA om at en russisk invasjon av Ukraina kunne skje «når som helst».
* Amerikanske myndigheter ba 11. februar amerikanske borgere om å forlate Ukraina.
* Amerikanske myndigheter begynte 12. februar evakuering av ambassadepersonell fra Kyiv.
* President Biden orienterte  18. februar NATO-ledere inkludert Stoltenberg om at Putin hadde bestemt seg for å invadere. Biden fortalte media at russiske styrker ville invadere i løpet av få dager eller en uke.
* Olympiske vinterleker i Beijing ble avsluttet 20. februar (invasjonen kan ha blitt utsatt til etter OL av hensyn til Kina).
* I dagene før invasjonen anerkjente Russland de selverklærte «folkerepublikkene» Donetsk og Lugansk..
* 21. februar sendte Putin russiske styrker inn i Donbas-regionen i "fredsbevarende tjeneste".
* I tale 21. februar 2022 trakk Putin i tvil Ukrainas rett til suverenitet ved å hevde at Ukraina ikke har hatt en stabil tradisjon for en reell statsdannelse. Han anerkjente uavhengigheten og suvereniteten til «Folkerepublikken Donetsk» og «Folkerepublikken Lugansk».
* Den ukrainske overkommandoen fikk natt til 22. februar sikker etterretning om det forestående angrepet og flyttet i full fart deler av flyvåpenet og andre styrker.
* Professor Geir Flikke skrev i *Aftenposten* 23. februar at han var nokså sikker på at Russland ville invadere. På grunn av kravene fra Putin, omfattende av styrkeoppbygging og utplassering av feltsykehus.

## Fullskala krig fra 24. februar 2022

### 24. februar

* Klokken 04.00 sentraleuropeisk tid (05.00 Ukraina-tid) kunngjorde Russlands president Vladimir Putin at en militæroperasjon var i gang i østlige Ukraina.
* Ukrainas grenseoverganger mot Russland og Belarus meldte om angrep.
* Klokken 07.00 rykket bakkestyrker inn i Ukraina, og flere nye angrep fulgte utover dagen. 
* Russiske luftangrep mot Hostomel-flyplassen fra tidlig på dag.
* Russiske styrker inntok Hostomel-flyplassen samtidig som kamper fortsatte i området og russiske fly kunne ikke lande.
* Russiske styrker tok kontroll over Kherson oblast i løpet av 24. februar. 
* Russiske styrker tok kontroll over Tsjernobyl kjernekraftverk.. 
* Russiske styrker besatte Slangeøya etter kamp. 

### 25. februar

* Den 25. februar 2022 ble en konferanse i regi av Storbritannias 25 land inkludert USA enige om å støtte Ukraina med ammunisjon, pansergjennomtrengende våpen og luftvernskyts, samt medisinsk utstyr.
* Den 25. februar 2022 ble Russland suspendert fra Europarådet.

### 26. februar

* Per 26. februar hadde russiske styrker inntatt Melitopol og var i ferd med å etablere en korridor mellom Donetsk og Krim via Mariupol.

### 27. februar

* Slaget ved Zaporizjzja begynte.

### 28. februar
* Resultatløse forhandlinger mellom delegasjoner fra Russland og Ukraina, ble holdt 28. februar 2022.

### Mars

* Kina begynte evakuering av egne borgere 1. mars 2022.
* Kherson ble inntatt av russiske styrker 2. mars, dette var den første hovedbyen erobret av russiske styrker.
* Mariupol ble omringet og bombet 2. mars.
* Fra 3. mars ble en flere mil (over 50 km) lang konvoi med russiske militærkjøretøy stående fast nord for Hostomel-flyplass. Konvoien sto stille på samme sted 8. mars.
* 3. mars 2022 andre runde med forhandlinger mellom delegasjoner fra Russland og Ukraina, i regionen Brest i Belarus.
* Russiske styrker tok 4. mars kontroll over kjernekraftverket Zaporozjzjya ved elven Dnipro i byen Enerhodar etter en ukes beleiring.
* Lørdag 5. mars ble forsøkt å opprettholde en våpenhvile for å evakuere sivile fra Mariupol.
* 9. mars 2022 møttes utenriksministerne Dmytro Kuleba og Sergej Lavrov i Antalya, Tyrkia, under ledelse av utenriksminister Mevlüt Çavuşoğlu. Møtet førte ikke til noen våpenhvile.
* Kyivs forsteder i vest (Irpin) og i øst (Brovary) ble angrepet av russiske styrker fra 12. mars.
* Russiske styrker tok kontroll over Butsja etter harde kamper.
* Russiske styrker trakk seg i slutten av mars ut av områdene ved Kyiv.
* Etter mange dagers beleiring hadde 19. mars kampen om Mariupol flyttet seg inn i bygatene.
* Militærbasen ved Lviv, 20 km fra Polen, ble 13. mars angrepet med russiske missiler.
* Det russiske telegrambyrået Interfax meldte 20. mars at hypersoniske missiler var skutt ut fra skip i Svartehavet og Det kaspiske hav mot mål i Ukraina.
* 29. mars 2022 møttes delegasjoner fra Ukraina og Russland for en femte runde med samtaler i Istanbul Tyrkia.
* Russiske styrker trakk seg 31. mars ut av Tsjernobyl kjernekraftverk. Ukrainsk personell overtok. IAEA ble orientert om overføringen.
* Ukrainske styrker gjenerobret Butsja 31. mars og avdekket en massakre å sivile.
* Kampen om Tsjernihiv avsluttet da russiske styrker trakk seg tilbake 31. mars etter at byen hadde være beleiret siden februar.

### April

* 2. april trakk russiske styrker seg ut av Hostomel-flyplassen.
* FNs generalforsamling vedtok 7. april 2022 å suspendere Russland fra FNs menneskerettighetsråd på bakgrunn av Butsja-massakren.
* Missilkrysseren «Moskva» sank 14. april etter ukrainsk angrep.
* I slutten av april sto kamper omkring stålverket Azovstal som er et av verdens største.
* Den 16. april 2022 var verket siste organiserte motstand i Mariupol-regionen.

### Mai

* Søndag 8. mai holdt patriark Kirill preken i de militæres hovedkirke der han hyllet der landets militære. Kirill fremstilte invasjonen av Ukraina som en forsvarskrig i kampen mot det onde og for Russlands frihet.
* 17. mai overga de siste ukrainske soldater i Azovstal seg.
* Svitlodarsk i Donetsk fylke ble 23. mai erobrert av russiske styrker støttet av lokale separatister Ukrainske myndigheter beskrev kampene som de mest intense så langt i krigen.

### Juni

* Etter kamper om Sievjerodonetsk ble det 11. juni meldt at russiske styrker hadde kontroll over store deler av byen.
* Den befestede Slangeøya (ved Odesa) ble i slutten av juni 2022 gjenerobret av ukrainske styrker.
* Det ble 25. juni meldt at russiske styrker hadde kontroll over Sievjerodonetsk.
* Ukraina tok 30. juni tilbake Slangeøya.

### Juli

* 29. juli ble det kunngjort at Norge donerte pansrede kjøretøy av typen IVECO LAV III til Ukraina  
* Antonivka-broen ødelagt av ukrainske styrker i slutten av juli i forbindelse med motoffensiv mot Kherson.

### August

* 1. mai begynte et stort russisk angrep mot Bakhmut; Wagner-gruppen medvirket i angrepet.
* Tidlig i august 2022 ødela eksplosjoner på den russiske flybasen Saky på Krim flere russiske krigsfly. Noen dager senere eksploderte et våpenlager i Maiske på Krim.

### September
* 9. september 2022 iverksatte ukrainske styrker et omfattende motangrep i retning Kharkiv.
*8. september ble det kunngjort donasjoner av Hellfire missiler og nattoptikk fra Norge.
*Putin erklærte 30. september annektering av Luhansk oblast, Donetsk oblast, Zaporizjzja oblast og Kherson oblast etter folkeavstemninger om tilslutning til Russland.

### Oktober
* Ukrainske styrker meldte 1. oktober 2022 at de hadde gjenerobret byen Lyman i Donetsk oblast etter harde kamper. Byen hadde vært under russisk kontroll siden juni.
* På Kertsjbroen var det 8. oktober 2022 en stor eksplosjon som førte til at deler av veibane kollapset og flere jernbanevogner lastet med drivstoff i brant.
* Russland gjennomførte 10-11. oktober 2022 missilangrep mot flere byer i Ukraina. Dette var det største missilangrepet siden krigen begynte og omfattet omkring 80 krysserraketter av typen kalibr.
* Svartehavsflåten i Sevastopol ble 29. oktober utsatt for et omfattende angrep med droner i luften og i sjøen.

### November

* Rundt 4. november beordret Putin evakuering av sivile fra Kherson med omland i påvente av et slag om byen.
* 9. november beordret den russiske forsvarsledelsen tilbaketrekking fra Dnipros vestlige side og ut av Kherson.
* 12. november hadde alle russiske soldater (rundt 30.000) hadde krysset elven og Kherson var under ukrainsk kontroll og vestlige journalister reiste inn i byen.

### Januar 2023

* 15. januar 2023 ble det klart at britiske myndigheter vil sende stridsvogner av typen Challenger.
* Møte mellom forsvarsministre på Ramstein-basen 20. januar 2023 drøftet overført av militært materiell til Ukraina.. 
* Den tyske regjeringen ga 25. januar klarsignal til overføring av Leopard-vogner fra Tyskland og tredjeland til Ukraina.

* Polen meddelte i januar 2023 at landet ville levere 60 stridsvogner, hvorav 14 Leopard 2 og 30 PT-91 Twardy. 

### Februar
* Norge meddelte i februar 2023 at landet ville levere åtte Leopard-stridsvogner samt  ammunisjon og annet utstyr.
* Den norske regjering kunngjorde 6. februar 2023 bistand til Ukraina ville beløpe seg til ca. 75 milliarder kroner, både sivile og militære formål, under navnet «Nansen-programmet for Ukraina».
* 23. februar 2023 la Kina frem en plan på 12 punkter for å få en politisk løsning på konflikten..

### Mai 2023

* 20. eller 21. mai hadde russiske styrker kontroll over Bakhmut etter 9 måneders hard kamp.
* 25. mai Wagner-soldater trakk seg ut av Bakhmut for å overlate byen til regulære russiske styrker.

### juni 2023

* Ukrainas forventede motoffensiv sommeren 2023 begynte for fullt 4.-8. juni.
* Putin annonserte 9. juni at Russland ville utplasser taktiske atomvåpen i Belarus i juli.
* 11. juni besøkte Justin Trudeau overraskende Kyiv og annonserte en støttepakke.
* Wagner-gruppen gjorde opprør 23-25. juni og gjorde mislykket fremstøt mot Mosvka.

### August 2023

* Ved flystyrten i Tver oblast 2023 23. august omkom Jevgenij Prigozjin, leder for Wagnergruppen.

### Februar 2024

* Ukrainske styrker trakk seg i februar 2024 ut av byen Avdijivka nær Donetsk by etter flere måneder med harde kamper.

## Referanser